2024 m. \_\_\_\_\_\_\_\_\_ Sutarties Nr. \_\_\_\_\_

**1 PRIEDAS**

TECHNINĖ SPECIFIKACIJA KAKLAMAUTEI

1. **BENDROSIOS NUOSTATOS**
2. Perkančioji organizacija ketina įsigyti kaklamautes, skirtas kariams dėvėti po šalmu kaip kepuraitė, kaip veido kaukė (nuo dulkių ar kt.), kaip galvos apdangalas, kaip šalikas arba raištis plaukams prilaikyti.
3. Kaklamautė turi atitikti šioje techninėje specifikacijoje pateiktus reikalavimus.
4. Kaklamautės gamybai naudojama medžiaga turi atitikti minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, (toliau – Tvarkos aprašas) 2 priede IX skyriuje „Tekstilės gaminiai“.
5. Kaklamautės kokybės garantijos terminas – ne mažiau kaip 12 (dvylika) mėnesių aktyvios eksploatacijos sąlygomis (kuris skaičiuojamas nuo prekių išdavimo iš Pirkėjo sandėlio dienos) ir 24 (dvidešimt keturi) mėnesiai nuo prekių priėmimo į Pirkėjo sandėlį dienos.

**II SKYRIUS**

**TECHNINIAI REIKALAVIMAI**

1. Kaklamautė – tai besiūlis cilindro formos, vienos dalies/detalės gaminys iš plonos, elastingos trikotažinės medžiagos, iš poliesterinių daugiagijų verpalų. Mezgimas – lygusis skersinis.
2. Kaklamautės turi būti vienspalvės, samanų spalvos, artimos spalvai, kurios kodas pagal PANTONE TEXTILE spalvų katalogą - 19-0618 TP.
3. Kaklamautės kariams gaminamos vieno dydžio. Gaminių matmenys ir leistini nuokrypiai pateikti 1 lentelėje.

**KAKLAMAUTĖS MATMENYS**

1 lentelė

|  |  |  |
| --- | --- | --- |
| Kaklamautės matai |  | Leistini nuokrypiai,  cm |
| Kaklamautės ilgis/aukštis, cm | 50,0 | +3,0/-1,0 |
| Kaklamautės plotis, cm | 24,5 | ± 1,0 |

1. Kaklamautės galai turi būti neyrantys. Technologinis apdirbimas turi būti toks, kad užtikrintų, kad galai neirs, nepraras elastingumo ir akys nenubėgs visą gaminio eksploatacijos laikotarpį.
2. Trikotažinės medžiagos techninės charakteristikos pateiktos 2 lentelėje.
3. Trikotažinė medžiaga turi būti numegzta kokybiškai, iš kokybiškų verpalų, vienodo storio ir tankio visame plote, be praretėjimų ar sutankėjimų, be kilpų, nutrūkusių siūlų, mazgų, skylučių, nubėgusių akių. Spalva (dažymas) turi būti tolygi/vienoda visame gaminio plote. Gaminiai turi būti simetriški, neirti, neskersuoti.
4. Gaminių technologinis apdirbimas turi atitikti bendrus šios kategorijos/rūšies gaminių kokybės reikalavimus, keliamus gaminių technologiniam apdirbimui ir medžiagoms. Gaminiai turi būti tiesūs, nebanguoti, vienodo pločio ir storio visame ilgyje. Negali būti nutrūkusių siūlų, kilpų, sudūrimų, praleidimų, mazgų, neturi trūkinėti ar irti patempus.

**KAKLAMAUTĖS TRIKOTAŽINĖS MEDŽIAGOS TECHNINĖS CHARAKTERISTIKOS**

2 lentelė

|  |  |  |  |
| --- | --- | --- | --- |
| Eil.  Nr. | Rodiklio pavadinimas, dimensija | Rodiklio reikšmė | Bandymo metodo žymuo |
| 1. | Žaliavos sudėtis, % | 95±2 % PES  5±2 % EL | LST ISO 1833 arba lygiavertis |
| 2. | Paviršinis tankis, g/m2 | 150,0  +20,0; -10,0 | LST ISO 3801 arda LST EN 12127 arba lygiavertis |
| 3. | Matmenų pokytis išskalbus ir išdžiovinus (skersine ir išilgine kryptimis ±), % (\*) | ≤ 2,0 | LST EN ISO 5077 arba lygiavertis |
| 4.  4.1.  4.2.  4.3. | Nusidažymo atsparumas, balais  - skalbimui prie 40°C (\*)  - prakaitui  - sausai trinčiai | ≥ 4  ≥ 4  ≥ 4 | LST EN ISO 105 – C06 arba lygiavertis  LST EN ISO 105-E04 arba lygiavertis  LST EN ISO 105 – X12 arba lygiavertis |
| 5. | Atsparumas dilinimui, sūkiai | ≥ 50 000 | LST EN 12947-2 arba lygiavertis |
| 6. | Pumpuravimasis (po 30 min), laipsnis | ≥ 4 | LST EN ISO 12945-1 arba lygiavertis |

Pastabos:

**(\*)** atliekant 3. ir 4.1 rodiklių bandymus, skalbimo ir džiovinimo procedūros pagal LST EN ISO 6330 (arba lygiavertį): skalbimo procedūra – 4N, džiovinimo būdas – F (spalvos pasikeitimą vertinti po 5 skalbimo ciklų).

**III SKYRIUS**

**DARBINIŲ PAVYZDŽIŲ TVIRTINIMAS**

1. Sudarius sutartį, derinami ir tvirtinami darbiniai pavyzdžiai.
2. Darbinio pavyzdžio tvirtinimui pristatomi:
   1. du identiški gaminiai;
   2. priežiūros instrukcija suderinimui;
   3. gaminio techninis aprašas (su panaudotų medžiagų techninėmis charakteristikomis ir pavyzdžiais).
3. Masinę gamybą leidžiama pradėti tik patvirtinus darbinius pavyzdžius.

**IV SKYRIUS**

**ŽENKLINIMAS IR PAKAVIMAS**

1. Gaminių ženklinimas turi atitikti šiuos reikalavimus bei Lietuvos Respublikoje galiojančią tvarką.
2. Kiekvienas gaminys turi būti paženklintas rekvizitais:

- tiekėjo pavadinimas arba prekės ženklas;

- gamintojo pavadinimas arba prekės ženklas (jei nesutampa su tiekėju);

- pluoštinė sudėtis;

- sutarties numeris ir data;

- prekės partijos, siuntos indeksai;

- pagaminimo data (metai, mėnuo);

- priežiūros ženklų simboliai (pagal LST EN ISO 3758 arba lygiavertį).

1. Gaminiai tvarkingai pakuojami į polietileninius maišelius po 20 vnt. Kiekvienoje pakuotėje turi būti įdėta suderinta gaminio naudojimo – priežiūros instrukcija.
2. Kiekviena pakuotė ženklinama etikete, kurioje nurodoma:

- tiekėjo pavadinimas arba prekės ženklas;

- gamintojo pavadinimas arba prekės ženklas (jei nesutampa su tiekėju);

- gaminio pavadinimas;

- sutarties data ir numeris;

- prekės partijos ir siuntos indeksai;

- pagaminimo data (metai, mėnuo);

- Lietuvos kariuomenės suteiktas NSN kodas.

1. Maišelių pakuotės pakuojamos į tvirtas (atsparias ilgam sandėliavimui ir daugkartiniam transportavimui) kartonines dėžes. Vienos dėžės su gaminiais svoris ne didesnis kaip 10 kg.
2. Bendroji pakuotė (dėžė) turi turėti rekvizitus:

- tiekėjo pavadinimas arba prekės ženklas;

- gamintojo pavadinimas arba prekės ženklas (jei nesutampa su tiekėju);

- importuotoms prekėms nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;

- gaminio pavadinimas

- sutarties data ir numeris;

- prekės partijos ir siuntos indeksai (paryškintu ir padidintu šriftu);

- kiekis vnt. (paryškintu ir padidintu šriftu);

- pagaminimo data (metai, mėnuo);

- Lietuvos kariuomenės suteiktas NSN kodas.

1. Gaminio pakuotės turi atitikti minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo, patvirtinto Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, II skyriuje „Pakuotės“.

**V SKYRIUS**

**GAMINIŲ PRIĖMIMAS**

1. Gaminiai priimami partijomis ir siuntomis. Kiekviena prekių partija turi būti pažymėta sutartiniu ženklu, ir jai pateikiama prekės atitikties deklaracija pagal LST EN ISO/IEC 17050-1 (ISO/IEC 17050-1) formą A.2 arba lygiaverčio standarto pavyzdį.
2. Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.

|  |  |  |
| --- | --- | --- |
| **PIRKĖJAS**  **Gynybos resursų agentūra**  **prie Krašto apsaugos ministerijos**  \_\_\_\_\_\_\_\_\_\_\_\_\_\_\_\_\_\_\_\_\_\_\_  direktorius |  | **PARDAVĖJAS**  **UNIFEQ Europe sp. z o.o.**  \_\_\_\_\_\_\_\_\_\_\_\_\_\_\_\_\_\_\_\_\_\_ |